MUNICIPIUL  SATU MARE

Direcția Patrimoniu

Serviciul Patrimoniu, Concesionări, Închirieri

Direcția economică

Nr. 60154/21.10.2026
În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Directorul executiv al Direcției Patrimoniu prin Serviciul Patrimoniu Concesionări Închirieri și Directorul executiv al Direcției Economice formulează următorul:
RAPORT DE SPECIALITATE 

la proiectul de hotărâre

privind aprobarea vânzării unui imobil - teren situat în Municipiul                      Satu Mare, str. Busuiocului nr. 37
Prin cererea înregistrată la Primăria Municipiului Satu Mare sub nr. 66455 din data de 10.11.2025, numitele Moiș Viorica și Crișan Mariana Felicia, solicită cumpărarea unei cote părți din terenul aflat în intravilanul Municipiului                          Satu Mare înscris în CF nr. 179149 Satu Mare sub nr. top 6933/31, necesară intabulării construcțiilor extratabulare situate în Satu Mare pe strada Busuiocului nr. 37, jud. Satu Mare.
În susținerea cererii, a fost depusă lucrarea de specialitate denumită ”Plan de amplasament și delimitare a imobilului”, vizată de O.C.P.I. Satu Mare                       sub nr. 87892/26.08.2026, executat de persoană fizică autorizată A.N.C.P.I.                           ing. Petrus Maria, din cuprinsul căreia rezultă că pe parcela de teren solicitată a fi cumpărată sunt edificate două construcții: casa de locuit C1, cu regim de înălțime P+E, și casa de locuit C2, cu regim de înălțime P.
Potrivit înscrierilor din CF nr. 179149 Satu Mare (nr. CF vechi 7658                     Satu Mare) cu nr. top 6933/31, terenul are suprafața de 1.439 mp și se află în proprietatea privată a Statului Român.

Conform documentației cadastrale și a Memoriului tehnic întocmite de                     persoană fizică autorizată A.N.C.P.I. ing. Petrus Maria, terenul solicitat spre cumpărare este situat în intravilanul Municipiului Satu Mare, str. Busuiocului  nr. 37 și reprezintă suprafața ocupată la sol de cele două construcții aflate în proprietatea extratabulară a petentelor, respectiv: clădirea C1, cu suprafața construită de 220,2 mp și regimul de înălțime P+1, precum și clădirea C2, cu suprafața construită de 139 mp și regimul de înălțime P.

Conform contractului de vânzare - cumpărare nr. 148/12.07.2002 încheiat                  în fața av. Munteanu Doina Adriana, numiții Moiș Petru și Moiș Viorica au dobândit dreptul de proprietate asupra casei situată pe str. Busuiocului nr. 37,       jud. Satu Mare.
Din certificatul de moștenitor nr. 223/04/11.2025 reiese faptul că după defunctul Moiș Petru proprietar extratabular al construcției, au calitatea de moștenitori Moiș Viorica în cotă de ¼ părți și Crișan Mariana Felicia în cotă                    de ¾ părți.
Potrivit Certificatului de atestare fiscală pentru persoane fizice, emis de Direcția de Impozite și Taxe Locale Satu Mare sub nr. 218707/19.08.2026, petentele Moiș Viorica și Crișan Mariana Felicia figurează în evidențele fiscale cu cele două clădiri rezidențiale, identificate în cartea funciară nr. 179194.
În urma verificărilor pe orto fotoplan s-a constatat faptul că există două construcții edificat înainte de anul 2001.

Potrivit prevederilor art. 37 din Legea cadastrului și a publicității imobiliare nr. 7/1996, republicată, cu modificările și completările ulterioare, construcțiile realizate înainte de 1 august 2001, se intabulează în baza certificatului de atestare fiscală și a documentației cadastrale.

În vederea înscrierii în cartea funciară a construcțiilor amplasate pe terenul în cauză este necesară reglementarea situației juridice a acestuia, motiv pentru care petentele au depus cererea de cumpărare a unei cote părți de teren necesară intabulării caselor deținute în proprietate extratabulară prin contractul de vânzare - cumpărare a locuinței nr. 148/12.07.2002.
Documentația a fost completată cu declarații prin care petentele își dau acordul cu privire la cumpărarea terenului în conformitate cu prevederile                                 art. 364 din O.U.G. nr. 57/2019 privind Codul administrativ, cu modificările și completările ulterioare și declară că nu au cunoștință de existența vreunui litigiu pe rolul instanțelor de judecată privind imobilul în cauză.

Din punct de vedere juridic, nu s-a identificat existența vreunui litigiu pe rolul instanțelor judecătorești pentru terenul în cauză.
După verificarea evidențelor din punct de vedere a legilor proprietății,                   s-a constatat faptul că imobilul în cauză nu a făcut obiectul unor cereri de revendicare în temeiul Legii nr. 10/2001 și nu figurează ca fiind solicitat în temeiul legilor fondului funciar și prin urmare poate face obiectul vânzării în baza prevederilor legale.

Prin urmare, se propune vânzarea, în cote-părți, a terenului în suprafață                        de 360 mp, ce reprezintă suprafața ocupată de cele două construcții, înscris în                       CF nr.179149 Satu Mare sub nr. top 6933/31, în favoarea solicitantelor, conform cotelor-părți dobândite pe cale succesorală, astfel:
- cota de  90/1439 părți teren, în favoarea numitei Moiș Viorica,
- cota de 270/1439 părți teren, în favoarea numitei Crișan Mariana Felicia.
Astfel prețul stabilit în vederea vânzării terenului în suprafață de 360 mp, este de 14.400 lei, calculat conform prețurilor prevăzute în raportul de evaluare terenuri cu categoria de folosință „curți - construcții”, situate pe str. Busuiocului, care constituie Anexă la Hotărârea Consiliului Local Satu Mare nr. 249 din data de 24.09.2026, după cum urmează:
- prețul de 3.600 lei, pentru terenul în suprafață de 90 mp ce revine numitei Moiș Viorica,  

-  prețul de 10.800 lei, pentru terenul în suprafață de 270 mp ce revine numitei Crișan Mariana Felicia.
Date fiind considerentele de mai sus, s-a concluzionat că sunt îndeplinite prevederile art. 364 din Codul administrativ, aprobat prin O.U.G. nr. 57/2019 cu modificările și completările ulterioare.
Față de cele expuse mai sus, raportat la  prevederile art. 129 alin. (2)                lit. c) coroborat cu alin. (6) lit. b) din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții în administrarea domeniului privat al Municipiului și  hotărăște vânzarea bunurilor proprietate privată a acestuia, înaintăm Consiliului Local al Municipiului Satu Mare prezentul proiect de hotărâre, cu propunerea de aprobare.

